  Анжелика Тихонова корреспондент 15-тӥ толсуре Удмуртиысь Алнаш ёросысь Кузёбай гуртысь нылпи сад корка пыронзэ пусйиз. Сое ужаны ярантэм вуж юртысьтыз гуртысь школае выжтӥзы. Со сярысь ивортодэтъя «Удмуртия» агентстволэн корреспондентэзлы Кузёбай шор ёзо школалэн кивалтӥсез Ольга Алексеева вераз. Туннэ Кузёбайысь нылпи садэ кык аресысен сизьым аресозь 13 пиналъёс ветло. Ваньзы соос пӧртэм арлыдъем одӥг группае пыро. Ольга Алексеевалэн кылъёсызъя, нылпи садлэн азьвыл юртэз вуж вал ини. Сое тупатъяны кулэлык ӧвӧл шуыса лыдъязы. Школазы гуртын выль - 2004-тӥ арын пуктэмын. 198 дышетскисьлы чаклам юртэ 100-120 пиналъёс ветло вал. Но берло аръёсы лыдзы кулэсме.  Озьы туннэ нуналлы 97 пинал дышетске. Соин ик вуж юртэз выльдыса улытозь, сыӵе пумкылъян кутӥзы. Туала школалэн быдӟалаезъя луонлыкез вань бере, нылпи садлы одӥг крылозэ сётӥзы Ольга Алексеева, Кузёбай шор ёзо школалэн кивалтӥсезНылпи садлы сётэм висъетэз «Большой ремонт» ӵектос улсын тупатъязы. Юртэз санитарно-эпидемиологической станцилэн куронъёсызъя лэсьтӥзы, вылтуссэ чебер каризы, тылъёссэ воштӥзы. Ужъёслы ёрос коньдэтысь ваньзэ-ӧвӧлзэ 2 миллион 486 сюрс 312 манет висъязы Ваньмыз лэсьтэмын муниципалитет уксёен. Соин ми шуак ваньзэ карыны ум быгатӥське. Пичиен-пичиен. Али ми юртэз тупатӥм, усьтонмес. Али тани тусьты-пуньы, пӧраськон висъетэ тӥрлык октыны коньдон висъяло. Шудонъёс октӥськом Ольга Алексеева, Кузёбай шор ёзо школалэн кивалтӥсезНош азьланяз мебель но басьтыны чаклало на. Кивалтӥсьлэн кылъёсызъя, пуконъёс, ӝӧкъёс, валесъёс ваемын, но соос вылесь ӧвӧл. Соин ик луонлык кылдӥз ке, одно ик воштозы.  Тодэ вайытом, Удмуртиысь нылпи садъёсын выль 2021-тӥ арез пумитан шулдыръяськонъёс анай-атайёстэк но аниматоръёстэк ортчозы. Тегъёс: нылпиос Удмуртия тупатъянужъёс дӥськут Алнаш  